امریکہ ٹی کورونا وس آن پیشن، اسہ دے اٹی1535 بندغ زوال
واشنگٹن : امریکہ ٹی کورونا نا بھسکاریک برجا ءُ۔ اسہ دے اٹی 1535 پین بندغ کسکنو۔ جہانی دین آن کہوک آ امریکی تا کچ 23 ہزار 640 اسکان سر مسنے۔ نیویارک اٹی کہوک آتا کچ 10 ہزار آن گرینگانے۔ امریکہ ٹی کورونا نا سوب آن حالیت گڑیفوک ءِ۔ 24 گھنٹہ ٹی 1535 بندغ اجل نا گواچی مسنو۔ کہوک آتا جم کچ 23640 ءِ سر مسنے۔ نیویارک کورونا غان غٹ آن زیات زہمی آ ریاست ءِ۔ ہراڑے 671 بندغ درو کسکنو۔ ہراڑان پد اوڑے کہوک آتا کچ دہ ہزار آن گدرینگانے۔ نیوجرسی ٹی 2400 و مشی گن اٹی کم و وَد یک و نیم ہزار بندغ مرک انا باہوٹ مسنو۔ امریکہ ٹی پنچ لکھ 86 ہزار 941 بندغ جہانی دین انا گوچی مسنو۔ امریکی صدر پارے کہ او دین انا مون ءِ توننگ کن جوان گام گیج کرینے۔ ڈونلڈ ٹرمپ حالیت نا زموار ازباب آتا کمتی و 50 ریاست آتا گورنر آتے گوندانے۔
(آن لائن)
